מעבר כרם שלום

מעבר כרם שלום הוא מעבר גבול שהוקם בסמוך לקיבוץ כרם שלום לאחר ההתנתקות מרצועת עזה ומאפשר מעבר מטען מישראל לרצועת עזה ולמצרים, ובכיוון ההפוך. לאחר סגירתם ההדרגתית של מעברים אחרים מישראל לרצועת עזה (כגון מעבר קרני ומעבר סופה) זהו המעבר היחיד לשינוע סחורות לרצועת עזה וממנה. מעבר פעיל נוסף, מעבר ארז, משמש למעבר בני אדם. זהו מעבר אזרחי המנוהל על ידי רשות מעברים יבשתיים במשרד הביטחון, ופועלות בו נציגויות של מנהלת תיאום וקישור, של המכס ושל היחידה המרכזית לאכיפה וחקירות (פיצו"ח) במשרד החקלאות. ב-14 בינואר 2018 ניטרל צה"ל מנהרת טרור שנחפרה על ידי חמאס סמוך למעבר כרם שלום וחדרה לתוך שטח ישראל. המנהרה אותרה באמצעות טכנולוגיה מתקדמת ונוטרלה בידי פיקוד הדרום וחיל ההנדסה הקרבית. במהלך העימותים בגבול ישראל–רצועת עזה ב-2018 הפלסטינים פגעו וחיבלו במעבר כרם שלום המספק להם סיוע הומניטרי, וכתוצאה מכך נפגע הסיוע. ב-4 במאי 2018 בערב הגיעו עשרות מתפרעים פלסטינים לצד הפלסטיני של מעבר כרם שלום, הציתו והשחיתו את צינורות הדלק והגז, ובכך פגעו באספקת הדלק והגז לרצועת עזה. ב-11 במאי שוב השחיתו ושרפו מחבלים ומתפרעים פלסטינים את תשתיות הדלק, הגז וחומרי הבניין, בצד הפלסטיני של מעבר כרם שלום. בעקבות ההצתה, שהשביתה את פעילות המעבר וגרמה לנזקים כבדים (כולל מסוע לחומרי בניין ואגרגטים שנשרף כליל), הורה מתאם פעולות הממשלה בשטחים על סגירת המעבר עד להודעה חדשה והשלמת תיקון הנזקים. דובר רשות המעברים אמר שהפלסטינים הם שיישאו בעלות תיקון הנזקים. בעקבות פעולות הטרור הודיע ראש הממשלה ב-9 ביולי 2018 כי מעבר כרם שלום ייסגר למעבר סחורות, למעט ציוד הומניטרי. החלטה זאת התקבלה על ידי ראש הממשלה ושר הביטחון בעקבות המלצות הרמטכ"ל, ונועדה לעצור את ההתפרעויות ברצועה, ובפרט את שליחת עפיפוני התבערה לשטח ישראל. עם זאת לאורך השנים המעבר נפתח לצורך מעבר סחורות. בדצמבר 2023, לאחר פרוץ מלחמת חרבות ברזל, נפתח המעבר לצורך הכנסת משאיות סיוע הומניטרי לרצועת עזה. ב-5 במאי 2024 ירה חמאס 10 פצצות מרגמה לעבר כרם שלום. מן הירי נהרגו 4 חיילים ונפצעו עוד רבים. מדיה וקבצים בנושא מעבר כרם שלום בוויקישיתוף מעבר כרם שלום, באתר של רשות מעברים יבשתיים מעבר כרם שלום, באתר של המשרד לשיתוף פעולה אזורי מעבר כרם שלום, באתר "גישה" הושמדה מנהרת טרור של חמאס שחדרה לשטח ישראל מתחת למעבר כרם שלום, אתר צה"ל, 14 בינואר 2018. בסרטון המצורף ניתן לראות כלי צמ"ה החושפים את המנהרה ומכינים אותה להשמדה. אמיר בוחבוט, יניר יגנה‏, פלסטינים פרצו למתחם העזתי במעבר כרם שלום, רחפני צה"ל הופלו ברצועה, באתר וואלה, 4 במאי 2018. מערכת צה"ל, הפרות הסדר ביום שישי בעזה: השחתה והצתות בכרם שלום, נפגעו מצבורי גז ודלק לרצועה, באתר צה"ל, 5 במאי 2018 (תמונות וסרטי וידאו). יואב זיתון, מתן צורי ואליאור לוי, הרס בכרם שלום: פלסטינים הציתו צינורות גז לעזה, באתר ynet, 12 במאי 2018. אמיר בוחבוט‏, בעקבות ההצתה: מעבר כרם שלום ברצועת עזה ייסגר עד להודעה חדשה, באתר וואלה, 12 במאי 2018, מתן צורי ויואב זיתון, המעבר שהוצת נסגר: "בעזה מביאים על עצמם אסון", באתר ynet, 12 במאי 2018. גלי צה"ל, "מה בוער", 13 במאי 2018. איתי בלומנטל ומורן אזולאי, בתגובה לעפיפוני התבערה: מעבר כרם שלום ייסגר, באתר ynet, 9 ביולי 2018 שוקי שדה, קופסת השמש שתביא את האור לעזה: הצעירה שהמציאה פתרון שיכול לסייע ל-2 מיליון בני אדם, באתר TheMarker‏, 18 באוגוסט 2018 מבזק 13:00: מעבר כרם שלום נפתח לסחורות - mako, 2022-08-08, נבדק ב-2024-05-05 מערכת, מעבר כרם שלום נפתח הבוקר להעברת סחורות ודלקים, באתר מבט חדש, ‏2023-09-26 איתמר אייכנר, מעבר כרם שלום ייפתח לכניסת סיוע לעזה. משרד ראש הממשלה: "זה זמני", באתר ynet, 15 בדצמבר 2023